Document ID: 32008R1304

UREDBA KOMISIJE (ES) št. 1304/2008
z dne 19. decembra 2008
o spremembi Uredbe (ES) št. 1266/2007 glede pogojev za izvzetje nekaterih dovzetnih vrst živali iz prepovedi izstopa iz Direktive Sveta 2000/75/ES
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/75/ES z dne 20. novembra 2000 o določitvi posebnih določb za nadzor in izkoreninjenje bolezni modrikastega jezika (1) ter zlasti člena 9(1)(c), členov 11 in 12 ter tretjega odstavka člena 19 Direktive,
ob upoštevanju naslednjega:
(1)
Uredba Komisije (ES) št. 1266/2007 (2) določa pravila za nadzor, spremljanje in omejitve premikov živali v zvezi z boleznijo modrikastega jezika na območja z omejitvami in z njih.
(2)
Člen 8(1) navedene uredbe določa, da se premiki živali, njihovega semena, jajčnih celic in zarodkov s kmetijskega gospodarstva ali centra za zbiranje ali skladiščenje semena, ki je na območju z omejitvami, na drugo kmetijsko gospodarstvo ali center za zbiranje in skladiščenje semena izvzamejo iz prepovedi izstopa iz Direktive 2000/75/ES, če živali, njihovo seme, jajčne celice in zarodki izpolnjujejo določene pogoje iz navedenega člena.
(3)
Izkušnje so pokazale, da v številnih državah članicah učinkovitost ukrepov iz Uredbe (ES) št. 1266/2007 za zagotovitev zaščite živali pred napadi vektorjev lahko oslabi kombinacija dejavnikov. Navedeni dejavniki vključujejo vektorske vrste, podnebne razmere in vrsto živinoreje dovzetnih prežvekovalcev.
(4)
Člen 9a Uredbe (ES) št. 1266/2007, kakor je bila spremenjena z Uredbo (ES) št. 394/2008 (3), zato kot prehodni ukrep določa, da namembne države članice lahko do 31. decembra 2008 zahtevajo, da morajo za premike nekaterih živali, za katere velja izjema iz člena 8(1) Uredbe (ES) št. 1266/2007, veljati dodatni pogoji, določeni na podlagi ocene tveganja ob upoštevanju entomoloških in epidemioloških razmer, v katere se uvedejo živali.
(5)
V obdobju po sprejetju navedenega prehodnega ukrepa so izkušnje pokazale, da v številnih državah članicah uporaba ukrepa za zagotovitev zaščite živali pred napadi vektorjev ni učinkovita. Poleg tega je Evropska agencija za varnost hrane v mnenju o bolezni modrikastega jezika z dne 19. junija 2008 (4) navedla, da v Skupnosti ni bil uradno odobren noben protokol zdravljenja za učinkovito zaščito živali pred napadi komarjev iz rodu Culicoides.
(6)
Glede na navedene razmere in do nadaljnjih znanstvenih ocen je primerno podaljšati obdobje uporabe prehodnega ukrepa, določenega v členu 9a Uredbe (ES) št. 1266/2007.
(7)
Uredbo (ES) št. 1266/2007 je zato treba ustrezno spremeniti.
(8)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
V uvodnem stavku odstavka 1 člena 9(a) Uredbe (ES) št. 1266/2007 se datum „31. december 2008“ nadomesti z „31. december 2009“.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. decembra 2008

Labels: 8
3
0
6
15